Veturinn hingað til hefur verið mjög snjóléttur hér á landi, og snjókoma í desember var langt undir meðaltali bæði í Reykjavík og á Akureyri.
Fyrri partur vetrar hefur verið með þeim allra snjóléttustu í manna minnum hér á landi. Þetta segir Elín Björk Jónasdóttir veðurfræðingur.
Og það er þá borið saman við síðustu ár?
Já við berum saman bæði við síðustu tíu ár og síðustu 30 ár og í báðum tilfellum er þetta mjög snjólétt, telst sem mjög snjóléttur vetur.
Já til dæmis í desember var einn alhvítur dagur í Reykjavík, þeir eru að meðaltali svona sjö, alhvítir dagar í desember. Og á Akureyri voru alhvítu dagarnir sjö, en þeir eru yfirleitt fimmtán. Þannig að það er mjög áberandi gat í því hvað það hefur verið snjólétt.
Elín Björk minnir þó á að veturinn er ekki búinn, og samkvæmt spánni á að snjóa töluvert á norðan- og austanverðu landinu á næstu dögum.
Þannig að það er ekkert útilokað að við náum meðaltalinu upp en það breytir því ekki að fyrri partur vetrar verður sennilega með þeim allra snjóléttustu sem við höfum séð. Og borið saman við árið í fyrra, sem var mjög snjóþungur vetur, þá eru þetta mikil viðbrigði.
Veturinn hingað til hefur verið mjög snjóléttur hér á landi, og snjókoma í desember var langt undir meðaltali bæði í Reykjavík og á Akureyri.